Učenke in učenci,

vaša naloga je bila, da **opišete prijatelja s pridevniki iz 11. naloge**. Glede na dokaze o učenju, pri tej nalogi niste imeli večjih težav. V povratnih informacijah sem vam svetovala, kako svoje predstavitve lahko še izboljšate.

Danes pa vas čaka zanimivo učenje. Ponovili boste tisto, kar smo se učili pri samostalnikih in svoje znanje nadgradili.

**NAVODILA ZA DELO (gradivo z zvokom in dodatno razlago je objavljeno v spletni učilnici)**

* Za začetek **rešite kviz v spletni učilnici** pod današnjo temo (Torek, 31. 3. 2020).



Verjetno zdaj veste, zakaj sem poudarjala, da se morate poimenovanja sklonov in vprašalnice naučiti na pamet.

* V nadaljevanju se lotite reševanja **19. naloge v DZ na str. 37**. **Izberi si en primer iz naloge in ga postavi v različne sklone. Kaj se zgodi s končnicami?**

Na podlagi uspešno rešene naloge ugotovite, da se **obema, pridevniku in samostalniku, spreminjajo končnice**. Torej pridevnike lahko sklanjamo.

* V zvezek zapišite podnaslov:

**SKLANJANE PRIDEVNIKOV**

* **Oglej si sliko na str. 37 v DZ. Opazuj končnice pridevnikov in samostalnikov.**

**V zvezek si prepiši tabelo in povzetek definicije.**



* Z **nalogo 20 na str. 37** utrdi sklanjanje besednih zvez (pridevnik + samostalnik).

Nalogo rešujte dosledno, **pazite na obliko določenih sklonov**.

Predvsem bodite **pozorni pri dajalniku in mestniku**. Zakaj? Poglej v okvirček:

dajalnik: Komu ali čemu? Novemu zvezku (dam ime).

mestnik: O kom ali o čem (se pogovarjamo): O novem zvezku. (napačno: o novem~~u~~ zvezku).

* **Do petka, 3. 4. 2020**, rešite še **naloge:**

**- od 21 do 24 v DZ na str. 38 v celoti,**

**- pri 25. nalogi sklanjajte vsaj eno besedno zvezo in oblike besedne zveze v različnih sklonih uporabite v povedih (zapis v zvezek),**

**- 26. nalogo rešite v celoti,**

**- pri 27. nalogi pa si izberite vsaj 5 primerov (lahko tudi vse).**

**O težavah me sproti obveščajte, z veseljem vam pomagam.**

**V e-učilnici** mi sproti **poročajte o delu in težavah**, s se soočate pri reševanju nalog. Z veseljem podam dodatno razlago, nasvet ali pojasnilo za reševanje nalog. Spremljajte obvestila znotraj naše spletne učilnice, dogovorili se bomo tudi za pregled nalog na daljavo z utemeljitvijo rešitev.

Želim vam veliko znanja pri reševanju! ☺

 učiteljica Martina